የኢንዱስትሪ መሠረተ ልማቶችን ከማሟላት በዘለለ በግብዓት ላይ ትኩረት ሰጥቶ መሥራት እንደሚገባ የአማራ ክልል ኢንዱስትሪ ፓርኮች ልማት ኮርፖሬሽን አስታወቀ፡፡
ባሕር ዳር፡ ታኅሳስ 14/2012ዓ.ም (አብመድ) የአማራ ክልል ኢንዱስትሪ ፓርኮች ልማት ኮርፖሬሽን በቡሬ የተቀናጀ የግብርና ምርቶች ማቀነባበሪያ ኢንዱስትሪ ፓርክ ዙሪያ ከአጋርና ባለድርሻ አካላት ጋር ተወያይቷል፡፡ ትናንት ታኅሣሥ 13/2012 ዓ.ም በባሕር ዳር በተደረገው ውይይት በምዕራብ ጎጃም ዞን ቡሬ ከተማ አስተዳደር እየተገነባ ያለውን የግብርና ምርቶች ማቀነባበሪያ ኢንዱስትሪ ፓርክ እና በደቡብ ምዕራብ አማራ በግንባታ ላይ ባሉት ሰባት የገጠር ሽግግር ማዕከላት የግንባታ አፈጻጸም እና ቀጣይ መከናወን የሚገባቸው ተግባራት ላይ መክሯል፡፡የክልሉ ኢንዱስትሪ ፓርኮች ልማት ኮርፖሬሽን ዋና ሥራ